જોહાનિસબર્ગઃ બૉલ ટેમ્પરિંગ મામલે ઑસ્ટ્રેલિયન ટીમની તપાસ ચાલી રહી છે. ક્રિકેટ ઑસ્ટ્રેલિયા (સીએ)ના અધ્યક્ષ જેમ્સ સધરલેન્ડે પ્રેસ કૉન્ફરન્સમાં જણાવ્યું છે કે, તપાસ આગામી 24 કલાકમાં પૂરી કરી લેવાશે. કેપ્ટન સ્ટીવ સ્મિથ, વાઇસ કેપ્ટન ડેવિડ વૉર્નર અને કેમરન બેનક્રૉફ્ટને ચોથી ટેસ્ટ માટે સસ્પેન્ડ કરવામાં આવ્યા છે. ત્રણેય ખેલાડી બુધવારે ઑસ્ટ્રેલિયા પાછા ફરશે. બીજી તરફ કોચ ડેરેન લેહમનને ક્લીન ચીટ અપાઈ છે, જ્યારે ટીમનો કેપ્ટન ટિમ પેન રહેશે.